I 1980 ble han pressetalsmann for CEGB i et område med flere atomkraftverk. I ettertid har han kommentert at han utviste uvanlig god timing ved å gjøre dette karrierebyttet rett etter den store atomkraftverkulykken på (Pennsylvania, USA). Pratchett sluttet i CEBG i 1987 da han så at han kunne tjene nok penger på å skrive bøker til å leve av det. Dermed kom det også en betydelig økning i produksjonen og han har siden klart å utgi to romaner i året. En gang ble det estimert at 1 % av all skjønnlitteratur solgt i Storbritannia, var skrevet av Pratchett. Det skal sies at denne utregningen ble gjort før J. K. Rowlings fenomenale suksess med Harry Potter.